Rudolph (kardinal)

Rudolph Johann Joseph Rainer (8.Lk 180–181 (Urbanitsch, 2005)/9. jaanuarLk 547–548 (Weis, 1889) 1788 – 23.Lk 145 (Wurzbach, 1861)/24. juuli 1831) oli Habsburg-Lotringite dünastiast pärit Austria ertshertsog. Ta oli katoliku kiriku kardinal ning aastatel 1819–1831 Olomouci peapiiskop. 

 Elulugu 
Ertshertsog Rudolph Johann Joseph Rainer sündis 1788. aastal Firenzes Toscana suurhertsog Leopoldi ja Hispaania printsess Maria Luisa 16. lapsena. Nooruses teenis ta lühikest aega sõjaväes. Kuni 1811. aastani oli ta jalaväerügemendi nr 14 inhaber.Lk 210 (Wrede, 1889) 

1809. aastast võttis Rudolph Ludwig van Beethovenilt klaveritunde. 

Oma kehva tervise ja vagaduse tõttu astus Rudolf vaimulikuseminari. Õpingute ajal sai temast Olomouci (saksa k. Olmützi) peapiiskop Antonín Theodor Colloredo-Waldsee koadjuutor. 1819. aasta 24. märtsil nimetati ta järgmiseks Olmützi peapiiskopiks. Samal aasta 4. juunil nimetas paavst Pius VII ta kardinaliks ja Montorio San Pietro titulaarpiiskopiks. Pühitsemistseremoonia jaoks kirjutas Beethoven missa D-duuris, mis aga tähtajaks (9. märts 1820) valmis ei saanud. 

Oma ametiaja algul kutsus kardinal Rudolph Beethoveni enda juurde klaveriõpetajaks. Ta oli tema toetaja ja patroon. Beethoven pühendas Rudolphile mitmed oma teosed. Rudolph oli ka ise andekas pianist ja helilooja. Ta oli Beethoveni ainuke õpilane, kellele ta kompositsiooni õpetas. 

Rudolph oli huvitatud ka vasegravüüride tegemisest. 

Kardinal Rudolph suri Baden Bei Wienis 24. juulil 1831. Ta maeti Viini Keiserlikku krüpti. Tema süda asub aga Olomouci Püha Wenceslause katedraalis.

 Viited 

 Kirjandus 
 Urbanitsch, Peter. "Rudolf". Deutsche Biographie. Kd. 22. 2005. 
 Weis, Anton. "Rudolf (Erzbischof von Olmütz)". Allgemeine Deutsche Biographie. Kd. 29. Leipzig: Duncker & Humblot, 1889. 
 Wrede, Alphons von. Geschichte der K. u. K. Wehrmacht. Kd. 1. Viin. 1898.
 Wurzbach, Constantin von. "Habsburg, Rudolph Johann Joseph Rainer". Biographisches Lexikon des Kaiserthums Oesterreich. Kd. 7. Viin: Kaiserlich-königliche Hof- und Staatsdruckerei, 1867. 

Kategooria:Habsburgid-Lotringid
Kategooria:Tšehhi vaimulikud
Kategooria:Kardinalid